
IGNALINOS RAJONO SAVIVALDYBĖS
ADMINISTRACIJOS DIREKTORIUS


ĮSAKYMAS
[bookmark: _Hlk65762517]DĖL IGNALINOS RAJONO SAVIVALDYBĖS UŽIMTUMO DIDINIMO PROGRAMAI ĮGYVENDINTI DARBDAVIŲ ATRANKOS KOMISIJOS SUDARYMO IR IGNALINOS RAJONO SAVIVALDYBĖS UŽIMTUMO DIDINIMO PROGRAMAI ĮGYVENDINTI DARBDAVIŲ ATRANKOS KOMISIJOS NUOSTATŲ PATVIRTINIMO 

2023 m. balandžio 11  d. Nr. VT-150
Ignalina

[bookmark: n_0]Vadovaudamasi Lietuvos Respublikos vietos savivaldos įstatymo 18 straipsnio 1 dalimi, 29 straipsnio 8 dalies 2 punktu, 29 straipsnio 8 dalies 2 punktu, Lietuvos Respublikos užimtumo įstatymo 17 straipsniu, Ignalinos rajono savivaldybės 2023 metų užimtumo didinimo programos, patvirtintos Ignalinos rajono savivaldybės tarybos 2023 m. vasario 23 d. sprendimu Nr. T-25 „Dėl Ignalinos rajono savivaldybės 2023 metų užimtumo didinimo programos patvirtinimo“, 35 punktu, atsižvelgdama į Užimtumo tarnybos prie Lietuvos Respublikos socialinės apsaugos ir darbo ministerijos Panevėžio klientų aptarnavimo departamento 2023 m. kovo 17 d. raštą Nr. SD (19.4)-1259 „Dėl atstovo delegavimo į savivaldybės užimtumo didinimo programai įgyvendinti darbdavių atrankos komisiją“:
1. S u d a r a u Ignalinos rajono savivaldybės užimtumo didinimo programai įgyvendinti darbdavių atrankos komisiją:
1.1. Rytis Kajėnas, Investicijų, planavimo ir turto valdymo skyriaus vedėjas;
1.2. Edita Rastenienė, Teisės ir civilinės metrikacijos skyriaus vedėja;
1.3. Irena Matešienė, Socialinės paramos ir kaimo reikalų skyriaus vedėja;
1.4. Rima Snukiškienė, Finansų valdymo ir apskaitos skyriaus buhalterė;
1.5. Alma Šerėnienė, Užimtumo tarnybos prie Lietuvos Respublikos socialinės apsaugos ir darbo ministerijos Panevėžio klientų aptarnavimo departamento Ignalinos skyriaus vedėja.
2. S k i r i u įsakymo 1 punkte nurodytos komisijos pirmininku Rytį Kajėną, komisijos sekretore – Ireną Matešienę.
3. T v i r t i n u Ignalinos rajono savivaldybės užimtumo didinimo programai įgyvendinti darbdavių atrankos komisijos nustatus (pridedama).
[bookmark: _Hlk90971990][bookmark: n_1]4. Pripažįstunetekusiu galios Ignalinos rajono savivaldybės administracijos direktoriaus 2022 m. vasario 8 d. įsakymą Nr. VT-79 „Dėl Atrankos darbdaviams parinkti komisijos sudarymo ir Atrankos darbdaviams parinkti komisijos nuostatų patvirtinimo“.   
5. N u r o d a u šį įsakymą paskelbti Teisės aktų registre ir Ignalinos rajono savivaldybės interneto svetainėje www.ignalina.lt.


Administracijos direktorė                                                                                     Jūratė Balinskienė    
______________
                                                                                  
                                                                           




[bookmark: _Hlk128752140]PATVIRTINTA
Ignalinos rajono savivaldybės administracijos
direktoriaus 2023 m. balandžio 11 d. įsakymu Nr.            VT-150
 
IGNALINOS RAJONO SAVIVALDYBĖS UŽIMTUMO DIDINIMO PROGRAMAI ĮGYVENDINTI DARBDAVIŲ ATRANKOS KOMISIJOS NUOSTATAI
 
I SKYRIUS
BENDROJI DALIS
 
1. Ignalinos rajono savivaldybės užimtumo didinimo programai įgyvendinti darbdavių atrankos komisijos nuostatai (toliau – Nuostatai) reglamentuoja Ignalinos rajono savivaldybės užimtumo didinimo programai įgyvendinti darbdavių atrankos komisijos (toliau –  komisija) darbo tvarką.
2. Komisijos paskirtis – organizuoti laikinuosius darbus ir atrinkti darbdavius.
3. Į komisiją įtraukiami Ignalinos rajono savivaldybės (toliau – savivaldybė),  Užimtumo tarnybos prie Lietuvos Respublikos socialinės apsaugos ir darbo ministerijos Panevėžio klientų aptarnavimo departamento Ignalinos skyriaus (toliau – Užimtumo tarnyba) atstovai.
4. Komisija:
4.1. savo veikloje vadovaujasi Lietuvos Respublikos Konstitucija, Lietuvos Respublikos užimtumo įstatymu, Lietuvos Respublikos vietos savivaldos įstatymu, Lietuvos Respublikos socialinės apsaugos ir darbo ministro įsakymais, Ignalinos rajono savivaldybės tarybos sprendimais, savivaldybės administracijos direktoriaus įsakymais, kitais teisės aktais ir šiais nuostatais;
4.2. bendradarbiauja su savivaldybės administracijos struktūriniais padaliniais, Užimtumo tarnyba ir kitomis institucijomis;
4.3. savo sprendimus priima laikydamasi lygiateisiškumo, nediskriminavimo, abipusio pripažinimo, proporcingumo, skaidrumo principų;
4.4. yra atskaitinga savivaldybės administracijai.
5. Komisija sudaroma, jos pirmininkas skiriamas ir komisijos nuostatai tvirtinami savivaldybės administracijos direktoriaus įsakymu. Komisijos narius gali atšaukti savivaldybės administracijos direktorius.
 
II SKYRIUS
KOMISIJOS UŽDAVINIAI IR FUNKCIJOS
 
6. Komisijos uždaviniai:
6.1. Spręsti laikinųjų darbų, kurie turi padėti palaikyti ir plėtoti vietos bendruomenės socialinę infrastruktūrą, organizavimo klausimus.
6.2. Atrinkti darbdavius, pageidaujančius įgyvendinti laikinuosius darbus pagal Ignalinos rajono savivaldybės tarybos patvirtintą Ignalinos rajono savivaldybės užimtumo didinimo programą.
7. Komisija, vykdydama jai pavestus uždavinius, atlieka šias funkcijas:
7.1. Vietos spaudoje skelbia informaciją apie darbdavių, pageidaujančių organizuoti laikinuosius darbus, paraiškų priėmimą.
7.2. Patikrina, ar darbdavio paraiškoje siūlomi darbai atitinka Ignalinos rajono savivaldybės tarybos patvirtintą Ignalinos rajono savivaldybės užimtumo didinimo programą.
7.3. Išnagrinėjusi pateiktas paraiškas ir atsižvelgdama į laikiniems darbams organizuoti numatytas lėšų sumas, atrenka darbdavius, kuriuos tvirtina savivaldybės administracijos direktorius.
 
III SKYRIUS
KOMISIJOS TEISĖS IR PAREIGOS

8. Komisija, atlikdama jai pavestus uždavinius ir funkcijas, turi teisę:
8.1. Lietuvos Respublikos įstatymų ir kitų teisės aktų nustatyta tvarka gauti iš savivaldybės administracijos padalinių, seniūnijų, Užimtumo tarnybos ir darbdavių (įmonių, įstaigų, organizacijų ar kitų organizacinių struktūrų), pageidaujančių įgyvendinti laikinų darbų programą, visus reikalingus dokumentus ir informaciją komisijos uždaviniams spręsti ir funkcijoms vykdyti. Už dokumentų ir informacijos pateikimą laiku asmeniškai atsakingi atitinkamų įmonių, įstaigų, organizacijų ar kitų organizacinių struktūrų administracijų vadovai;
8.2. susipažinti su darbui būtina informacija;
8.3. teikti pasiūlymus komisijos veiklos klausimais.
9. Komisijos nariai privalo:
9.1. dalyvauti posėdžiuose ir be pateisinamos priežasties nepraleisti posėdžių (apie nedalyvavimą pranešti komisijos pirmininkui iš anksto);
9.2. nepiktnaudžiauti savo, kaip komisijos nario, teisėmis.
 
IV SKYRIUS
KOMISIJOS DARBO ORGANIZAVIMAS
 
10. Komisijos veiklos forma yra posėdžiai. Komisijos posėdžius šaukia ir jos veiklai vadovauja komisijos pirmininkas, kai jo nėra – vienas iš komisijos narių komisijos pirmininko pavedimu.
11. Komisijos posėdžiai šaukiami pagal poreikį.
12. Komisija sprendimus priima posėdyje, kuris yra teisėtas, jei jame dalyvauja daugiau kaip pusė komisijos narių. Sprendimai priimami komisijos narių balsų dauguma. Jeigu balsai pasiskirsto po lygiai, lemia komisijos pirmininko balsas. Komisijos nariai, negalintys dalyvauti posėdyje, turi teisę savo nuomonę ir sprendimą pateikti raštu.
13. Komisijos sprendimai įforminami protokolais. Protokole nurodoma data, posėdžio eilės numeris, posėdžio dalyviai, balsavimo rezultatai (pažymima, kas balsavo „už“, „prieš“ ar „susilaikė“). Komisijos posėdžio protokolą pasirašo komisijos pirmininkas, o jo nesant – komisijos pirmininko pavedimu vienas iš komisijos narių ir komisijos sekretorius.
14. Komisijos sekretorius protokoluoja komisijos posėdžius ir organizuoja posėdžių protokolų parengimą bei jų pasirašymą.
15. Komisija gali pasitelkti ir kitus asmenis, kurie patariamojo balso teise gali dalyvauti komisijos posėdžiuose.

V SKYRIUS
BAIGIAMOSIOS NUOSTATOS
 
16. Komisijos nariai už savo veiklą atsako Lietuvos Respublikos įstatymų nustatyta tvarka.
17. Komisijos nuostatus, jų pakeitimus tvirtina savivaldybės administracijos direktorius.


                                                      ____________________________                                                

